**ZAPISNIK SJEDNICE ŠKOLSKOG ODBORA**

 Zapisnik sa 16. sjednice Školskog odbora OŠ Vjekoslava Kaleba Tisno, održane 13. veljače 2015. godine u 13.30. sati u uredu ravnateljice OŠ Vjekoslava Kaleba.

 Sjednici su nazočni: Kristijan Jareb, predsjednik; Maja Klarin, Martina Fantov i Silvio Šoda, članovi; Slavka Plenča, ravnateljica, Angela Slavica, voditeljica računovodstva.

Za zapisničara je postavljen Silvio Šoda.

 Nenazočni su: Miro Torić, Jana Ukas i Antonija Modrušan.

 Predsjednik Školskog Odbora Kristijan Jareb je otvorio sjednicu pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

 Predložen je i usvojen slijedeći:

 **DNEVNI RED:**

1. Usvajanje zapisnika sa 15. sjednice,
2. Usvajanje Pravilnika o radu OŠ Vjekoslava Kaleba
3. Financijsko izvješće za 2014. godinu
4. Usvajanje Pravilnika o organizaciji rada i sistematizaciji radnih mjesta
5. Škola u prirodi
6. Razno

*Ad.1.* Na zapisnik sa 15. sjednice Školskog odbora nitko od nazočnih članova nije imao primjedbe te je zapisnik jednoglasno usvojen.

*Ad.2.* Tajnik škole je Školskom odboru prezentirao novine u Pravilniku o radu OŠ Vjekoslava Kaleba koje su nastale izmjenama Zakona o radu (NN 93/14) i Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14). Nakon kraćeg izlaganja, pristupilo se glasovanju i Pravilnik o radu je jednoglasno prihvaćen.

*Ad.3.* Voditeljica računovodstva Angela Slavica je Školskom odboru dala na uvid Financijsko izvješće za 2014. godinu sa svim prihodima i rashodima koji su nastali tijekom godine u tekućem poslovanju Škole. Nakon izlaganje pristupilo se glasovanju te je Financijsko izvješće za 2014. godinu jednoglasno usvojeno.

*Ad.4.* Tajnik škole je Školskom odboru dao na uvid Pravilnik o organizaciji rada i sistematizaciji radnih mjesta, te se nakon tog pristupilo glasovanju, te je i ova točka dnevnog reda jednoglasno usvojena.

*Ad.5.* Ravnateljica je sukladno članku 14. stavak 6. Pravilnika o izvođenju izleta, ekskurzija i drugih odgojno-obrazovnih aktivnosti izvan škole (NN 67/2014.) obavijestila Školski odbor o rezultatima završenog javnog poziva za organizaciju Škole u prirodi za 4. razred OŠ Vjekoslava Kaleba skupa sa PŠ Jezera, OŠ Unešić i OŠ Skradin. Na završenom natječaju jednoglasnom odlukom izabrana je turistička agencija „Discover Dalmatia“, a Škola u prirodi organizirati će se na Mljetu, Korčuli i Dubrovniku, dana 27. travnja 2015. sukladno Školskom kurikulumu.

*Ad.6.* Pod točkom Razno ravnateljica je Školski odbor obavijestila da je na završenom javnom natječaju za organizaciju učeničke ekskurzije koju je provela OŠ Skradin, za učenike OŠ Skradin, OŠ Jakova Gotovca, Unešić i OŠ Vjekoslava Kaleba, Tisno, jednoglasnom odlukom izabrana ponuda agencije „Perla svjetska putovanja – Glavina Gornja“,

Sjednica je završila u 14.15. sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/15-01/04

URBROJ: 2182/1-12/1-10-15-2

Tisno, 13. veljače 2015.